Ted Hughes

Ted Hughes (født 17. august 1930 i Mytholmroyd i West Yorkshire, død 28. oktober 1998 i London) var en britisk dikter.

Han ble utnevnt til britisk hoffskald (poet laureate) i 1984. Blant hans verker kan nevnes The Hawk in the Rain (1957), Lupercal (1960), Wodwo (1967), Cave Birds (1978) og River (1983). Han skrev også barnebøker. Blant dem er The Iron Man: A Children's Story in Five Nights, en science fiction-fortelling fra 1968 som finnes i norsk oversettelse som Jernmannen ved Tor Edvin Dahl på J.W. Cappelens Forlag i 1994.Jernmannen på Bokhylla.no

Ted Hughes var gift med dikteren og forfatteren Sylvia Plath 1956-1963 frem til hun begikk selvmord. Sammen fikk de to barn, Frieda og Nicholas. Også hans neste partner, Assia Wevill, tok livet av seg, i 1969. Hun tok samtidig livet av deres felles barn,  fire år gamle Alexandra Tatiana Elise. I 1970 giftet han seg så med Carol Orchard. De forble gift resten av livet hans.

Filmen Sylvia fra 2003 handler om Ted og Sylvias liv sammen;  i filmen er det Daniel Craig som spiller Ted Hughes.

 Priser og utmerkelser (utvalg) 
  – Hawthornden Prize for Lupercal
  – Somerset Maugham Award for The Hawk in the Rain

 Etterlatte brev 
 Letters of Ted Hughes, redigert av Christopher Reid, Faber and Faber, 2007

Referanser

Kategori:Engelskspråklige forfattere
Kategori:Order of Merit